**AVOCATUL POPORULUI**

 **RENATE WEBER**

***NOTĂ***

***privind propunerea postării pe site-ul instituției Avocatul Poporului a unui formular orientativ pentru facilitarea redactării petițiilor având ca obiect sesizarea Curții Constituționale***

1. ***Descrierea situației***

În activitatea Biroului contencios constituțional și recurs în interesul legii am observat că, în unele cazuri, petenții utilizează ”modelul de petiție” pus la dispoziție pe site-ul [www.avp.ro](http://www.avp.ro) și care constituie Anexa nr. 2 la Regulamentul de organizare și funcționare al instituției Avocatul Poporului, aprobat prin Ordinul nr. 153/2017 al Avocatului Poporului.

Având în vedere specificul activității în domeniul controlului de constituționalitate, apreciem că ”modelul de petiție” care constituie Anexa nr. 2 la Regulament **nu reprezintă un instrument util pentru petenții care se adresează Avocatului Poporului solicitând sesizarea Curții Constituționale** întrucât prin acel model petenții sunt îndrumați să completeze informații referitoare la: *(i)* autoritatea administrativă sau funcţionarul public reclamat; *(ii)*descrierea succintă a faptelor invocate, prin care s-au încălcat drepturile, precum și *(iii*)autorităţile publice care au fost sesizate anterior.

1. ***Propuneri***

Pentru înlăturarea confuziilor ce apar în plan practic și pentru a veni în sprijinul persoanelor care solicită implicarea Avocatului Poporului, supunem atenției dumneavoastră ***propunerea postării pe site-ul instituției Avocatul Poporului a unui formular orientativ în scopul facilitării redactării petițiilor având ca obiect sesizarea Curții Constituționale.***

***\*Anexăm prezentei formularul orientativ.***

Întocmit,

Emma Turtoi, Șef serviciu contencios